पाएं अपने शहर की ताज़ा ख़बरें और फ्री ई-पेपरडाउनलोड करें
बाहुबली पूर्व सांसद मो. शहाबुद्दीन के निधन और उन्हें दिल्ली में दफनाए जाने के बाद परिवार वापस सीवान के अपने गांव प्रतापपुर लौट आया है। वापस आते ही उनके पुत्र ओसामा शहाब और शहाबुद्दीन की पत्नी हिना शहाब से मिलने लोगों की भीड़ उमड़ पड़ी। ओसामा के पहुंचने के बाद राजद के सदर विधायक व पूर्व मंत्री अवध बिहारी चौधरी भी प्रतापपुर पहुंचे। चौधरी ने ओसामा से करीब आधे घंटे तक मुलाकात की। उन्होंने हिना शहाब से भी मिलने की कोशिश की, लेकिन मुलाक़ात नहीं हो सकी।
विधायकों के दिल्ली न आने से नाराज है परिवार
सदर विधायक अवध बिहारी चौधरी और रघुनाथपुर विधायक हरिशंकर यादव के दिल्ली नहीं जाने से हिना शहाब काफी नाराज हैं। यही कारण है कि उन्होंने किसी भी विधायक से मुलाकात नहीं की। दिल्ली में बीमार शहाबुदीन के लिए उनके पुत्र ओसामा अकेले ही कोर्ट के चक्कर लगाते रहे। बाद में उनके निधन के बाद अंतिम संस्कार से जुड़े कार्य भी अकेले ही किए। इस दौरान सीवान के एक भी विधायक दिल्ली नहीं गए। इनके नहीं जाने की इलाके में चर्चा होती रही थी।
शनिवार को इलाज के दौरान हुई थी मौत
शनिवार को दिल्ली के दीनदयाल उपाध्याय अस्पताल में इलाज के दौरान मो. शहाबुद्दीन की मौत हो गई थी। शव को सुपुर्दे खाक के लिए एम्बुलेंस से जदीद कब्रिस्तान लाया गया था। प्रशासन द्वारा 20 लोगों को ही सुपुर्दे खाक में शामिल होने की अनुमति दी गई थी। पिता के शव को मिट्टी देने के लिए पुत्र ओसामा शहाब व परिवार के कुछ सदस्य कब्रिस्तान तक गए थे।
पूर्व सांसद ने जो विकास जिले में कराए, वह याद किया जाएगा- कांग्रेस
इससे पहले शहाबुद्दीन के निधन पर दु:ख व्यक्त करते हुए कांग्रेस के सीनियर नेता महाराजगंज विधायक विजय शंकर दुबे ने कहा कि अपने कार्यकाल के दौरान पूर्व सांसद ने जो विकास जिले में कराया वह हमेशा याद किया जाएगा। उनके निधन से अपूरणीय क्षति हुई है। आज तक यहां से कई जनप्रतिनिधियों रहे लेकिन उनकी कार्यशैली हमेशा याद रखी जाएगी। उनके कार्यकाल में कई ऐसे काम हुए जिससे समाज के तमाम वर्ग के लोगों को आज तक लाभ मिल रहा है।
सलीम परवेज ने इस्तीफ़ा दिया, कहा- शहाबुद्दीन ने पार्टी को जिंदगी दी, उनके लिए RJD ने जो किया, वह राजधर्म नहीं
शहाबुद्दीन के वकील का दावा- तिहाड़ प्रशासन ने उन्हें कोविड पॉजिटिव कैदी के साथ रखा, बीमार हुए तो कम सुविधाओं वाले DDU भेजा
शहाबुद्दीन के मरने के बाद RJD की बेरुखी से टूटेगा बड़ा वोट बैंक, सीवान से हो सकती है इसकी शुरुआत
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn